**Резюме на постигнатите резултати от проекта по конференцията „Нови парадигми в обучението по англицистка: език, лингвистика, литература и култура във висшето образование.“**

От 25.11. 2016г. до 27.12.2016 г. в Софийския университет се проведе международната конференция „Нови парадигми в обучението по англицистка: език, лингвистика, литература и култура във висшето образование.“ Инициатор и домакин на конференцията беше катедрата по Англицистика и американистика към ФКНФ, СУ „Св. Климент Охридски“.

Конференцията премина с голям успех, като участие взеха 46 участника от седем страни и изнесоха общо 36 доклада, от които – три пленарни и един заключителен.

В конференцията участваха 16 преподаватели от Катедра „Англицистика и американистика“, също така и колеги от други университетски катедри в България, занимаващи се с изучаване на английския език и култура – от Пловдив, Варна, Велико Търново, УНСС, Нов Български Университет и др. Във форума взеха участие и колеги англицисти и американисти от Македония, Великобритания, Съединените Щати, Полша, Италия и Германия. Всички колеги успяха да обменят ценна информация по въпросите, свързани с новите парадигми в обучението по англицистика.

Организирани бяха и четири уъркшопа, в които участваха голям брой наши студенти. През третия ден на конференцията беше организиран дискусионен панел с участието на колеги от катедрата, представители на бизнеса и неправителствените организации.

Извън чисто научната програма, конференцията предложи и богата социална програма: прием по случай годишнината на патрона на университета Св. Климент Охридски; два организирани обяда и конферентна вечеря, които допринесоха за неформалното общуване между колегите и създаването на трайни професионални контакти. Форумът завърши с културна програма – обиколка на София. Предстои издаването на сборник с избрани доклади от конференцията.